Astrology Ephemeris Files for 9000 years - Astrodienst Guest user u1353437597
30-May-2016, 03:12 UT/GMT Bybelgenootskap van Suid-Afrika - 2 Miljoen Bybels projek
2 Miljoen Bybels projek
Om, bykomend tot ons algehele jaarlikse Bybelverspreiding, twee miljoen Bybels en twee miljoen stelle Bybelgebaseerde geletterdheidsboekies beskikbaar te maak as deel van ons tweede eeufeesviering in 2020. Dit sal help om Bybelarmoede en die geletterdheidsbehoefte in ons land aan te spreek.
Onlangse navorsing toon dat sowat 23 miljoen Bybels in Suid-Afrika benodig word.
Baie huishoudings het dalk net een Bybel en benodig meer vir ander gesinslede. In Suid-Afrika, het 5% van Christenhuishoudings glad nie ’n Bybel nie.
Volgens Statistieke Suid-Afrika leef 30,4 miljoen Suid-Afrikaners in armoede. Een uit elke drie Suid-Afrikaners leef op ’n inkomste van minder as R797 per maand. Vir een uit elke sewe Suid-Afrikaners beteken armoede gebrek aan voedsel, hulle moet op R441 of minder per maand oorleef.
Basiese onderrig in Suid-Afrika skiet ver tekort. ’n Onlangse studie het bewys dat Suid-Afrika ’n massiewe geletterheidsprobleem in die gesig staar. Die studie het bevind dat vier uit vyf graad 4-leerders se leesvermoë is laer as die internasionale aanvaarbare standaard. Suid-Afrika het laaste uit 50 lande in die “Progress in International Reading Literacy Study (Pirls)” gekom.
Terwyl kinders, waarvan sommige uit minder bevoorregte huise, die nodige lees- en skryfvaardighede bemeester, sal hulle ook op ’n vroeë ouderdom van Jesus en die Bybel hoor.
R200 000 000 word benodig vir die befondsing van hierdie projek wat van 23 Augustus 2019 tot 23 Augustus 2021 duur. Elke R100 wat ontvang word, sal die verspreiding van een Bybel en ’n stel Bybelgebaseerde geletterdheidsboekies moontlik maak.
* Gebruik asb verwysingsnommer: 2020